
RAPORT DE SPECIALITATE

Privind modificarea şi aprobarea Statului de funcţii 
pentru Direcția Poliţiei Locale Timişoara 



Având în vedere expunerea de motive nr. 1485 din 15.03.2018 a Direcției Poliției Locale Timișoara și Proiectul de hotărâre privind modificarea și aprobarea Statului de funcții pentru Direcția Poliției Locale Timișoara prin care se propune modificarea Statului de funcții al Direcției Poliției Locale Timișoara;
Facem următoarele precizări: 
Având în vedere existența unor funcții publice vacante, în vederea creșterii eficienței activității prin ocuparea lor cu personal cu experiență și expertiză în domeniu, propunem transformarea lor în funcții publice de nivel superior, la nivelul Direcției Poliției Locale Timișoara.
Conform prevederilor art. 107, alin. (2), lit. b) din Legea nr. 188/1999 privind Statutul funcționarilor publici, republicată, cu modificările și completările ulterioare, autorităţile şi instituţiile publice pot transforma funcţii publice vacante într-o funcţie publică cu o altă denumire sau într-o funcţie publică de nivel inferior ori superior, cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate, cu obligaţia de a înştiinţa în termen de 10 zile lucrătoare Agenţia Naţională a Funcţionarilor Publici.
Ținând cont de cele expuse, propunem modificări în structura de funcții publice respectiv transformarea unor posturi (funcții publice) vacante, după cum urmează:
[bookmark: _GoBack]- Transformarea unui post vacant de polițist local, clasa III, grad profesional asistent, într-un post vacant de polițist local, clasa III, grad profesional superior.
- Transformarea unui post vacant de polițist local, clasa III, grad profesional principal,    într-un post vacant de consilier, clasa I, grad profesional superior.
Menționăm că modificările propuse nu impun creșterea numărului de posturi în organigrama instituției.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere aspectele prezentate, propunem modificarea Statului de funcții al Direcției Poliției Locale Timișoara, conform anexei la prezentul proiect de hotărâre.
Ținând cont de prevederile legale expuse în prezentul raport, apreciem că proiectul de hotărâre privind modificarea statului de funcții al Direcției Poliției Locale Timișoara, îndeplinește condițiile pentru a fi supus dezbaterii și aprobării consiliului local.

